**CONSENTIMENT INFORMAT PER A LA RECONSTRUCCIÓ DEL LLIGAMENT ENCREUAT ANTERIOR DEL GENOLL**

Vostè té dret a conèixer el procediment al que serà sotmès i les complicacions més freqüents que poden ocórrer. Aquest document intenta explicar-li totes aquestes qüestions; llegeixi-ho atentament i consulti amb el seu metge tots els dubtes que se li plantegin.

# DESCRIPCIÓ DEL PROCEDIMENT

El genoll és l'articulació que encaixa l'os de la cuixa (fèmur) amb l'os de la cama (tibia). El lligament encreuat anterior es troba situat en el centre de l'articulació i té la funció d'estabilitzar el genoll juntament amb altres estructures. La seva ruptura pot produir episodis repetits de "fallada" que cursen amb dolor i de vegades amb vessamenti del genoll i que a mitjà o llarg termini sol provocar una degeneració de l'articulació. Molt freqüentment el trencament del lligament encreuat anterior s'acompanya d'altres lesions en del genoll: dels meniscos, del cartílag o d’altres lligaments.

La intervenció consisteix en la reconstrucció el lligament ja sigui amb un altre tendó del genoll, amb un lligament d'un donant o amb un d’artificial, sintètic. Per al seu ancoratge es necessiten realitzar uns túnels a través de l'os i la seva fixació amb implants metàl·lics o o de material biocompatible .

L'objectiu del procediment és el de millorar la funció del genoll, dotar a l'articulació d'una major estabilitat i retardar la progressió de les lesions.

La intervenció precisa d'anestèsia general o bé d'anestèsia raquídia (de cintura cap avall). El servei d'Anestèsia estudiarà les seves característiques personals, informant-lo si escau com és la més adequada.

Per reduir la incidència de dues de les complicacions principals: aparició de trombosi en les venes o infecció després de l'operació, s'administrarà la medicació oportuna.

# ALTERNATIVES DE TRACTAMENT

Com a alternativa al procediment proposat podrà seguir amb tractament analgèsic antiinflamatori, efectuar repòs relatiu i realitzar rehabilitació intensiva. El genoll pot protegir-se amb la utilització d'una genollera amb uns eixos metàl·lics laterals de forma contínua o durant l'activitat esportiva. Aquest tractament solament millora els símptomes però pot ser que no eviti les fallades d'aquest genoll o que no detingui el desgast progressiu de l'articulació.

# RISCOS GENERALS I ESPECÍFICS DEL PROCEDIMENT

Tota intervenció quirúrgica porta implícites una sèrie de complicacions comunes i potencialment serioses que podrien fer variar la tècnica operatòria programada, requerir tractaments complementaris, tant mèdics com quirúrgics, així com un mínim percentatge de mortalitat.

Les complicacions de la intervenció quirúrgica per a la RECONSTRUCCIÓ DEL LLIGAMENT CREUAT ANTERIOR DEL GENOLL, poden ser:

- Obstrucció venosa amb formació de trombs, inflor de la cama corresponent i en rares ocasions es pot complicar amb dolor toràcic i dificultat respiratòria (embòlia pulmonar) que pot conduir a la mort.

- Infecció: Aquesta pot ser superficial (es pot resoldre amb neteja local i antibiòtics) o profunda (generalment cal retirar l'implant). Aquesta complicació pot ocórrer fins i tot mesos després de la intervenció.

- Lesió dels vasos de la cama. Si la lesió és irreversible pot requerir l'amputació de l'extremitat.

- Lesió dels nervis de la cama que pot condicionar una disminució de la sensibilitat o una paràlisi. Aquesta lesió pot ser temporal o ben definitiva.

- Rigidesa del genoll per la formació d'una cicatriu adherent que pot requerir una mobilització sota anestèsia.

Aquesta rigidesa pot ocórrer aïllada o acompanyada d'inflamació important i descalcificació de la zona (atròfia òssia). Distròfia simpàtico-reflexe o dolor regional complexe

- Persistència o reaparició d'inestabilitat en el genoll, habitualment per desinserció o trencament del nou lligament.

- Aparició de fractures a les zones on s'extreu el tendó que serveix com a empelt o pels túnels gosi-us on s'ancora el nou lligament.

- Atròfia muscular important.

- Vessament de repetició en el genoll.

- Aparició d’artrosi de genoll.

- Rebuig de l'implant quan aquest prové d'un donant o bé és un de sintètic/artificial.

# RISCOS PERSONALITZATS I ALTRES CIRCUMSTÀNCIES:

A més dels riscos descrits anteriorment, per les meues circumstàncies especials (mèdiques o d'un altre tipus) cal esperar els següents riscos:

# CONSEQÜÈNCIES DE LA CIRURGIA:

Després de la intervenció presentarà dolors a la zona del genoll deguts a la cirurgia i a l'adaptació dels músculs de la zona. Aquestes molèsties poden perllongar-se durant algunes setmanes, mesos o fer-se contínues.

Precisarà guardar repòs en llit uns dies i posteriorment rebrà instruccions sobre la rehabilitació a realitzar i com utilitzar les crosses. A més pot necessitar una genollera o un guix durant algun temps.

En alguns casos és necessària una segona operació per retirar els implants metàl·lics col·locats, quan provoquin algun tipus de molèsties i una vegada que hagin complert la seva funció.

Sr./Sra: ………………………………………………………amb DNI: ………………………

DECLARO: Que he estat informat amb antel.lació i de forma satisfactòria pel metge, del procediment ( RECONSTRUCCIÓ DEL LLIGAMENT CREUAT ANTERIOR DEL GENOLL) que se'm realitzarà, així com dels seus riscs i complicacions.

Que conec i assumeixo els riscos i/o seqüeles que poguessin produir-se per l'acte quirúrgic pròpiament dit, per la localització de la lesió o per complicacions de la intervenció, malgrat que els metges posin tots els mitjans al seu abast.

Que he llegit i comprès aquest escrit. Estic satisfet amb la informació rebuda, he formulat totes les preguntes que he cregut convenient i m'han aclarit tots els dubtes plantejats.

Que se m'ha informat de la possibilitat d'utilitzar el procediment en un projecte docent o d'investigació sense que comporti risc addicional sobre la meva salut, i que per tant pot ser documentat de forma gràfica i/o audiovisual respectant el meu anonimat.

També comprenc que, en qualsevol moment i sense necessitat de donar cap explicació, puc revocar el consentiment que ara dono, amb només comunicar-ho a l'equip mèdic.

I en aquestes condicions:

DONO EL MEU CONSENTIMENT NO CONSENTEIXO

que se’m realitzi la RECONSTRUCCIÓ DEL LLIGAMENT CREUAT ANTERIOR DEL GENOLL

Signatura del metge que informa Signatura

Dr./Dra.: Sr./Sra: …….....

Col·legiat núm…………………..

Data: Data:

# REPRESENTANT LEGAL

Sr./Sra:……………………………………………………………………. amb DNI:…………………….

en qualitat de a causa de………………………………

dóno el meu consentiment al fet que se li realitzi el procediment proposat.

Signatura del representant

Data:

# REVOCACIÓ DEL CONSENTIMENT:

Sr./Sra:……………………………………………………………………., amb DNI:……………………

REVOCO el consentiment anteriorment donat per a la realització d'aquest procediment per voluntat pròpia, i assumeixo les conseqüències derivades d'això en l'evolució de la malaltia que pateixo / que pateix el pacient.

Signatura Signatura del representant

Data